wickkiey/tamil-wikipedia-chunked huggingface dataset:
# பிலிப்பா மேரெக்

## குறிப்பிடத்தக்க ஆவணங்கள்

ஜெ. டபிள்யூ கெப்ளர், எம். ரோம், பி. மேரெக், "தைமஸ் சுரப்பியில் குளோன் செய்யப்பட்ட டி உயிரணுவின் சகிப்புத்தன்மை," v.49, n.2, pp. &nbsp; 273-80 (1987)  
பி. மெரெக் மற்றும் ஜே. கெப்ளர், "தி ஸ்டாஃபிலோகோகல் எக்ஸ்டோட்டாக்ஸ் அண்ட் த ரிலிட்ஸ்," *விஞ்ஞானம்* , v.248 (4956), பக். &nbsp; 705-11 (1990).  
ஜெ. டபிள்யூ கெப்ளர், யூ. ஸ்டீர்ஸ், ஜெ. வொயிட்.பி. மேரெக், மேஜர் ”மேஜர் ஹிஸ்டோ காம்பப்ளிட்டியின் டி உயிரணுவின் சுய சகிப்புத்தன்மை இழப்பு மற்றும் MIS -மாற்றியமைக்கப்பட்ட தயாரிப்புகள்”.*இயற்கை* , 332 (6159): பக். &nbsp; 35-40 (1988).  
ஜெ. வைட், *மற்றும் பலர்.* (பி.சி மேரெக்), "வி (பீட்டா) -சிகிச்சை குறிப்பிட்ட மீவீரிய எதிர்ப்பு ஸ்டபைலோகோக்கல் எண்டரோடாக்சின், பி: முதிர்ந்த டி உயிரணுக்களின் தூண்டுதல் மற்றும் பிறந்த குழந்தை எலிகளிலுள்ள குணமளிப்பு நீக்கங்கள்," *செல்* , v.56, n.1, பக். &nbsp; 27-35 (1989).
# பிலிப்பா மேரெக்

## விருதுகள், பரிசுகள்

1986 - நியமிக்கப்பட்ட ஆராய்ச்சியாளர் ஹோவர்ட் ஹியூஸ் மருத்துவ நிறுவனம்  
1987 - (தேர்ந்தெடுக்கப்பட்ட), ராயல் சொசைட்டி உறுப்பினர்  
1989 - தேசிய அறிவியல் அகாதமியின் தேர்ந்தெடுக்கப்பட்ட உறுப்பினர்.  
1990 - ராயல் சொசைட்டி வெல்கம் ஃபவுண்டேஷன் பரிசு  
1993 - கேன்சர் ரிசர்ச் இன்ஸ்டிடியூட் வில்லியம் பி. கோலி விருது  
1993 - பால் எர்லிச் மற்றும் லுட்விக் டார்மஸ்டேடர் பரிசு  
1994 - லூயிசா கிராஸ் ஹார்விட்ஸ் பரிசு ( கொலம்பியா பல்கலைக்கழகம் )
2003 - அமெரிக்க நோய்த்தடுப்பு மருத்துவர்கள் கழக வாழ்நாள் சாதனையாளர் விருது  
2004 - லியோன் ஓரியல் யுனெஸ்கோ மகளிர் அறிவியல் விருது  
2005 - பேர்ல் மீஸ்டர் கிரீன்கார்டு பரிசு  
ரப்பி ஷை ஷாக்னர் பரிசு (ஜெருசலேம் பல்கலைக்கழகம்)  
2015 - மருத்துவத்தில் ஓல்ப் பரிசு  
2015 - புகழ்பெற்ற தேசிய மகளிர் மன்றத்தில் சேர்க்கப்பட்டார்
# அண்ணவெலும்பு

**அண்ணவெலும்பு** (ஆங்கிலம்:**Palatine bone**) முகவெலும்புகளில் உள்ள இரு எலும்புகளாகும். இது மேல்தாடை எலும்புகளுடன் இணைந்து அண்ணத்தை உருவாக்குகிறது.
# அண்ணவெலும்பு

## அமைப்பு

அண்ணவெலும்பு இரு மேல்தாடை எலும்புகளுடன் இணைந்து நசிப்பள்ளத்தின் தளத்தை உருவாகுகிறது. இது வாயின் கூரையாகவும் அமைந்துள்ளது. ஒவ்வொரு அண்ணவெலும்பும் ஆங்கில எழுத்தான **L** வடிவம் கொண்டது. அண்ணவெலும்பு 6 எலும்புகளுடன் இணைந்துள்ளது. மண்டையோடு எலும்புகளான நெய்யரியெலும்பு மற்றும் ஆப்புரு எலும்பு எலும்புடன் இணைந்துள்ளது. முகவெலும்புகளான மேல்தாடை எலும்பு, கீழ்மூக்கு சங்கெலும்பு, மூக்குச்சுவர் எலும்பு மற்றும் எதிர்பக்க அண்ணவெலும்புடன் இணைந்துள்ளது.
# சிவந்தினி தர்மசிரி

**சிவந்தினி தர்மசிரி** (பிறப்பு 1970) இலங்கை<nowiki/>யைச் சேர்ந்த விஞ்ஞானப் பட்டதாரியும், இலங்கை அழகி மகுடம் சூடியவரும் ஆவார். 1996 ஆம் ஆண்டு இலங்கையில் கொழும்பில் நடைபெற்ற பீரிமியர் அழகிகளின் அணிவகுப்பில் மகுடம் சூடினார். 1976 ஆம் ஆண்டு குடும்பத்துடன் ஐக்கிய இராச்சியத்திற்குக் குடிபெயர்ந்தார். இதனால் மேற்கத்தியக் கலாச்சார அனுபவமும் இவருக்கு உண்டு. இவர் இலங்கையில் வசித்த போது மகளிர் கல்லூரியில் கல்வி கற்றார். ஐக்கிய இராச்சியத்தில் சிபரத்பா உயர்நிலையில் படித்தார்.  
சிவந்தினி மருத்துவக் குடும்பப் பின்னணியைக் கொண்டவர். இவரது தந்தை, சகோதரர் என குடும்பத்தில் பெரும்பாலோனோர் மருத்துவத் தொழிலில் உள்ளனர். சிவந்தினி உயர்தர விஞ்ஞானப் பாடநெறியைக் கற்றார். பின்பு வேல்ஸ் பல்கலைக்கழகத்தில் நுண்ணுயிரியல் பட்டம் பெற்றார்.  
சிவந்தினி தனது 18 ஆவது வயதில் முதன் முதலில் அழகி அணிவகுப்பில் கலந்து கொண்டார். 1989 இல் இலண்டனில் நடைபெற்ற இலங்கையின் குமரி(ராணி) போட்டியில் இரண்டாவது இடத்தைப் பிடித்தார். சிறந்த ஆடை வடிவமைப்பாளர்களான சேனக டி சில்வா மற்றும் லு சிங்வுங் ஆகியோரின் கீழ் வடிவழகியாகப் பணிபுரிந்திருக்கிறார். 1996 ஆம் ஆண்டு இலங்கை அழகிப் போட்டியில் மகுடம் சூடினார். மேலும் மிஸ் பெர்சனாலிட்டி, மிஸ் இன்டர்நெட் ஆகிய சிறு பட்டங்களையும் வென்றுள்ளார்.  
1996 ஆம் ஆண்டு லாஸ் வெகாஸ் இல் மிஸ் பிரபஞ்ச அழகி அணிவகுப்பில் இலங்கையை பிரதிநிதித்துவப்படுத்தி கலந்து கொண்டார். இதில் இவர் தன்னை ஆயுபோவன் (நீங்கள் நீண்ட ஆயுளுடன் வாழ்க) இலங்கையைச் சேர்ந்தவர்கள் ஒளிமயமான எதிர்காலத்தை கட்டியெழுப்புகின்ற நேரத்தில் இலங்கையில் இருந்து நான் சிவந்தினி தர்மசேன என்று தன்னை அறிமுகப்படுத்திக் கொண்டார்.  
2010 இல் நடைபெற்ற மிஸ் இலங்கை அணிவகுப்பில் நடுவராகப் பங்கேற்றார்.  
சிவந்தினி பத்து வருடங்கள் ஐக்கிய இராச்சியத்தில் மருத்துவ தொழிற்சங்கத்தில் பணிபுரிந்துள்ளார். இவர் விவாகரத்து பெற்றவர். இவருக்கு லச்லன் மற்றும் இஸபெல்லா என்று இரு பிள்ளைகள் உள்ளனர். தற்போது ஐக்கிய இராச்சியத்தில் வசிக்கின்றார்.
# தறி (தொலைக்காட்சித் தொடர்)

**தறி** என்பது 1 ஏப்ரல் 2019 முதல் கலர்ஸ் தமிழ் தொலைக்காட்சியில் திங்கள் முதல் சனி வரை இரவு 7.00 மணிக்கு ஒளிபரப்பான ஒரு நாடகத் தொலைக்காட்சி தொடர் ஆகும். இந்த தொடரை திரைப்பட நடிகை லலிதா குமாரி தயாரி க்க, இயக்குநர் சக்திவேல் இயக்கியுள்ளார்.  
இந்த தொடரில் அன்னலட்சுமி என்ற கதாபாத்திரத்தில் புதுமுக நடிகை ஸ்ரீநிதியும், நட்சத்திரா என்ற கதாபாத்திரத்தில் புதுமுக நடிகை அங்கனா ராயும் நடிக்கிறார்கள். இவர்களுக்கு ஜோடியாக புதுமுக நடிகர் துருவ் என்ற கதாபாத்திரத்தில் சபரி பிரசாந்த் நடிக்கின்றார். காஞ்சிபுரத்தில் வாழும் நெசவு தொழிலாளியான அன்னலட்சுமி என்ற பெண்ணின் கதை தான் இந்த தறி.
# தறி (தொலைக்காட்சித் தொடர்)

## நடிகர்கள்

- ஸ்ரீ நிதி - அன்னலட்சுமி
- நவீன உலகில் நெசவு தொழிலின் பாரம்பரியத்தை பாதுகாக்க போராடும் ஒரு ராமசாமி என்ற நெசவாரின் மகள்.
- அங்கனா ராய் - நட்சத்திரா
- நவீன இயந்திரம் மூலம் நெசவு செய்யும் பணக்கார வீட்டு பெண்.
- எம். ராமசாமி - ராமசாமி
- அன்னலட்சுமி மற்றும் வாணியின் தந்தை
- சபரி பிரசாந்த் - துருவ்
- அன்னலட்சுமி யின் சிறுவயது தோழன்.
- எம். ஃபரினா ஆசாத் - வாணி
- ராமசாமியின் மூத்த மகள்.
# கன்ன எலும்பு

**கன்ன எலும்பு** (*cheekbone*) முகவெலும்புகளில் ஒன்றாகும். பக்கத்திற்கு ஒன்று என இரு கன்ன எலும்புகள் உள்ளன.
# கன்ன எலும்பு

## அமைப்பு

கன்னத்தில் கன்ன எலும்பு அமைந்துள்ளது. கண் குழியை உருவாக்கும் 7 எலும்புகளில் கன்ன எலும்பும் ஒன்று. இது மேல்தாடை எலும்பு, கடைநுதலெலும்பு, ஆப்புரு எலும்பு மற்றும் நுதலெலும்புடன் இணைந்துள்ளது. சிலருக்கு கன்ன எலும்பு பெரியதாக உள்ளதால் கன்னப்பகுதி எடுப்பாக தெரியும்.
# ராம் நாராயண் சக்ரவர்த்தி

**ராம் நாராயண் சக்ரவர்த்தி** (Ram Narayan Chakravarti) (1916–2007) ஓர் இந்திய தாவர வேதியியலாளர் மற்றும் அறிவியலாளர் ஆவார். இவர் முந்தைய இந்திய பரிசோதனை மருந்தியல் நிறுவனத்தின் (தற்போதைய இந்திய வேதிய உயிரியல் நிறுவனம்) இயக்குநரும் ஆவார். இவர் மருத்துவ வேதியியல் அறிவியல் துறையில் அளித்த பங்களிப்புகளுக்காக நன்கறியப்பட்டவர் ஆவார்.
# ராம் நாராயண் சக்ரவர்த்தி

## வாழ்க்கைக் குறிப்பும் பணிகளும்

இவர் 1916 ஆம் ஆண்டு பிறந்தார். கல்கத்தா பல்கலைக்கழகத்தில் அறிவியல் துறையில் முனைவர் பட்டத்தைப் பெற்றார். கல்கத்தா வெப்பமண்டல மருந்தியல் கல்வி நிறுவனத்தில் பேராசிரியராகவும், துணை இயக்குநராகவும் பணிபுரிந்தார். பின்னர் இந்திய பரிசோதனை மருந்தியல் நிறுவனத்தில் இயக்குநரானார். இவரது ஆய்வுகள் மருத்துவத் தாவரங்கள் குறித்த பல்வேறு ஆய்வுகளில் பயன்படுத்தப்பட்டுள்ளன. மேலும், இவர் தனது பல்வேறு ஆய்வுக்கட்டுரைகளை வெளியிட்டும் ஆவணப்படுத்தியுள்ளார். இவர் வேதியியலுக்கான வேந்திய சங்கத்தின் உறுப்பினராகவும் இந்திய தேசிய அறிவியல் கழகத்தின் தேர்ந்தெடுக்கப்பட்ட உறுப்பினரும் ஆவார். தனது 91 ஆவது வயதில் 2007 ஆம் ஆண்டு மே 31 ஆம் நாள் இவர் மறைந்தார். மருத்துவக் கல்வி மற்றும் ஆராய்ச்சிக்கான முதுகலைப் படிப்புகளுக்கான நிறுவனம் (PGIMER) இவரது நினைவாக ஆண்டுதோறும் *பேராசிரியர் ஆர். என். சக்ரவர்த்தி நினைவு பேருரை* என்ற நிகழ்வை நடத்தி வருகிறது.
# மைனா (தொலைக்காட்சித் தொடர்)

**மைனா** என்பது 2019 முதல் கலர்ஸ் தமிழ் தொலைக்காட்சியில் திங்கள் முதல் வெள்ளி வரை இரவு 8:30 மணிக்கு ஒளிபரப்பாகி, ஆகஸ்ட் 17, 2019 முதல் திங்கள் முதல் சனிக்கிழமை வரை ஒளிபரப்பான தொலைக்காட்சி தொடர் ஆகும். இந்த தொடர் ஹிந்தி மொழியில் ஒளிபரப்பாகும் பூவிழி வாசலிலே என்ற தொடரின் மறு தயாரிப்பாகும். இந்த தொடரின் கதை ஒட்டுமொத்தக் குழந்தைத் தொழிலாளர்களின் அவல நிலையை எடுத்துரைக்கின்றது. நித்யானந்தன் என்பவர் இந்த தொடரை இயக்கியுள்ளார். இந்த தொடர் திசம்பர் 21, 2019 அன்று 153 அத்தியாயங்களுடன் நிறைவு பெற்றது.
# மைனா (தொலைக்காட்சித் தொடர்)

## கதை சுருக்கம்

ஏழை குடும்பத்தில் பிறந்த மைனா ஒரு மகிழ்ச்சியாக கிராமத்தில் அம்மாவின் அரவணைப்பிலும் எப்போதும் சிரித்துக் கொண்டே இருப்பாள். சிறு பெண்ணாக இருந்தாலும் அவளின் தைரியம், தன்னம்பிக்கை பெரியவர்களையே விஞ்சியது. வறுமையின் காரணத்தால் அவளின் தாயே அவளை குழந்தைத் தொழிலாளராக அனுப்பி வைக்கிறார்.  
வேலைக்கு போன இடமோ சிங்கத்தின் கோட்டை, அங்கோ அரக்க குணம் படைத்த முதலாளி சிங்கப் பெருமாள். தனது அரசியல் மற்றும் பண பலத்தால் மொத்த ஊரையும் தன் கட்டுப்பாட்டிற்குள் வைத்திருப்பவன். அங்கு பல குழந்தைகளை அடிமைப்படுத்தி வைத்து இருக்கின்றான். இந்த இடத்தில்தான் வீர மங்கையான மைனா அடிமைத் தனத்தை ஏற்றுக் கொள்ள முடியாமல் கேள்வி கேட்கத் துவங்குகிறாள். இந்தத் அடிமை வாழ்க்கையிலிருந்து எப்படி எல்லோரையும் மீட்டு எடுக்கிறாள் இந்த ஏழு வயது சிறுமி மையனா என்பது தான் கதை.
# மைனா (தொலைக்காட்சித் தொடர்)

## நடிகர்கள்

- திவ்யதர்ஷினி - மைனா
- ராஜ் காந்த - கந்த சாமி (மைனாவின் தந்தை)
- ஸ்ரீ வாணி - கஸ்தூரி (மைனாவின் தாய்)
- முக்தர் கான் - சிங்கப்பெருமாள்
- நீபா
# மில்ட்ரெட் கோன்

**மில்ட்ரெட் கோன்** (ஜூலை 12, 1913 &ndash; அக்டோபர் 12, 2009) ஒரு அமெரிக்க உயிர் வேதியியலாளர் ஆவார், அவர் விலங்கு உயிரணுக்களில் உள்ள இரசாயன எதிர்வினைகளை ஆய்வு செய்வதன் மூலம் உயிர்வேதியியல் செயல்முறைகளை புரிந்துகொள்வதை ஊக்குவித்தார். நொதி வினையூக்கிகளை குறிப்பாக அடெனோசைன் டிரைபாஸ்பேட் (ATP). ஆய்வு செய்வதற்காக அணுசக்தி காந்த அதிர்வுகளை பயன்படுத்துவதில் முன்னோடியாக இருந்தார்,1982 ஆம் ஆண்டில் நாட்டின் மிக உயர்ந்த அறிவியல் விருது, தேசிய அறிவியல் பதக்கம் பெற்றார்.
# மில்ட்ரெட் கோன்

## இளமை

கோனின் பெற்றோர்கள், ஐசீடோர் கோன் மற்றும் பெர்த்தா க்ளீன் கோன் ஆவர் பாதுகாப்பதற்காக கடுமையாக வலியுறுத்திய இத்திஷ் பேசும் கூட்டுறவில் இணைவதற்காக, ஹீம் கெஸ்செல்ஸ்ஹாப்ட் க்கு குடியேற்றினார்.
# மில்ட்ரெட் கோன்

## கல்வியும் பணியும்

கோன் தனது 14 வயதில் உயர்நிலை பள்ளியில்பட்டம் பெற்றார். 1931 ஆம் ஆண்டில் அவர் தனது இளங்கலைப் பட்டம் பெற்றார். கொலம்பியா பல்கலைக் கழகத்தில் ஒரு வருடம் பணியிலிருந்தும் அவர் ஒரு பெண்மணியாக இருப்பதால் உதவியாளருக்கு தகுதியில்லை. என நிராகரிக்கப்பட்டார். உண்மையில், கோன் கார்பனின் வெவ்வேறு ஐசோடோப்புகளை ஆய்வு செய்தார். ஆனாலும், அந்த ஆய்வுக்கான துணைக்கருவிகள் செயல்பாட்டில் தோல்வியடைந்ததால் அவரது ஆய்வினைத் தொடர இயலவில்லை. பின்னர் 1938 இல் இயற்பியல் வேதியியலில் ஆக்சிஜன் ஐசோடோப்புகள் பற்றிய அவரது ஆய்வுரையை முடித்து முனைவர் பட்டம் பெற்றார்.  
ஹரோல்ட் யூரியின் பரிந்துரையின்படி, செயின்ட் லூயிஸில் உள்ள வாஷிங்டன் பல்கலைக்கழகத்தில் வின்சென்ட் டு விக்னேயாட் ஆய்வகத்தின் ஆராய்ச்சியாளராக கோன் ஒரு நிலையைப் பெற முடிந்தது. அங்கே கதிர்-அமினோ அமில வளர்சிதைமாற்றத்திற்கு கதிரியக்க கந்தக ஐசோடோப்புகளை பயன்படுத்தி ஆய்வு முனைவர் பட்டத்திற்கான ஆய்வுகளை கோன் மேற்கொண்டார். கந்தகக் கலவைகளின் வளர்சிதைமாற்றத்தை ஆய்வு செய்ய ஐசோடோபிக் ட்ரேசர்களை பயன்படுத்துவதில் கோன் முன்னோடியாகத் திகழ்ந்தார். டு விக்னேயூட் தனது ஆய்வகத்தை நியூ யார்க் நகரில் உள்ள கார்னெல் யுனிவர்சிட்டி மருத்துவக் கல்லூரிக்கு மாற்றும் போது, கோன் மற்றும் அவரது புதிய கணவர், ஹென்றி ப்ரிமாக்காஃப் ஆகிய இருவரும் இணைந்து நியூ யார்க்கிற்கு சென்றனர்.  
1946 ஆம் ஆண்டில் ஹென்றி பிரிமகோஃப் வாஷிங்டன் பல்கலைக்கழகத்தில் ஒரு ஆசிரியராக நியமிக்கப் பெற்றார். பல்கலைக்கழகத்தின் மருத்துவக் கல்லூரியில் கார்ல் மற்றும் ஜெர்டி கோரி ஆகியோருடன் கோன் இணைந்து அவர்களின் உயிர்வேதியியல் ஆய்வகத்தில் ஆய்வாளர் நிலையைப் பெற்றார். அங்கு, அவர் தனது சொந்த ஆராய்ச்சி தலைப்புகளைத் தேர்வு செய்ய முடிந்தது.  
அவள் எதிர்வினை விசாரிக்க அணுக்கரு காந்த அதிர்வுகளைப் பயன்படுத்தி பாஸ்பரசுடன் அமினோ ட்ரை பாஸ்பேட் மற்றும் அமினோ டை பாஸ்பேட் ஆகியவற்றின் எதிர்வினைகளைப் பற்றி ஆய்வு செய்தார். மேலும், அமினோ ட்ரை பாஸ்பேட்டின் உயிர்வேதியியல் பண்புகள் பற்றி கணிசமான தகவலை வெளிப்படுத்தினார்.
# தேனி குஞ்சரம்மாள்

***தேனி குஞ்சரம்மாள்*** (*Theni Kunjarammal*) என்பவர் தமிழ் திரைப்பட நடிகை மற்றும் பின்னணிப் பாடகர் ஆவார். 1990 கள் மற்றும் 2000 கள் ஆகியவற்றில் ஏ. ஆர். ரகுமான் இசையில் பின்னணிப் பாடகியாக பணியாற்றினார். இவர் ஹாரிஸ் ஜயராஜ் இசையிலும் பணியாற்றினார்.  
*கருத்தம்மா* (1994) திரைப்படத்தில் பெண் குழந்தைகளுக்கு கள்ளிப்பால் கொடுத்து கொல்கிறார். இந்தக் கதாப்பாத்திரத்தின் மூலம் அறியப்படுகிறார். நகைச்சுவை நடிகர் விவேக் அவர்கள் *காதல் சடுகுடு (திரைப்படம்)* (2003) திரைப்படத்தில் குஞ்சரம்மாளுடன் நடித்தார்.  
ஏ. ஆர். ரகுமான் இசையில் *காதலன் (திரைப்படம்)* (1994), *முத்து* (1995), *தாஜ்மகால்* (1999) and *சில்லுனு ஒரு காதல் (திரைப்படம்)* (2006) போன்ற திரைப்படங்களில் பாடல் பாடியுள்ளார்.  
இளையராஜா இசையில் *விருமாண்டி* (2004) மற்றும் ஹாரிஸ் ஜயராஜ் இசையில் *அருள் (திரைப்படம்)* (2004) போன்ற திரைப்படங்களில் பாடியுள்ளார்.
# தேனி குஞ்சரம்மாள்

## வாழ்க்கை

2006 ஜூன் மாதத்தில் குஞ்சரம்மாள் அனைத்திந்திய அண்ணா திராவிட முன்னேற்றக் கழகம் கட்சியில் இணைந்தார். ஜெ. ஜெயலலிதா மேடையில் குஞ்சரம்மாள் பாடியுள்ளார்.
# தேனி குஞ்சரம்மாள்

## குறிப்பிடத்தக்க திரைப்படங்கள்

- *வேதம் புதிது* (1987)
- *புதிய பாதை (1989 திரைப்படம்)* (1989)
- *மருது பாண்டி (திரைப்படம்)* (1990)
- *அம்மா பொண்ணு* (1993)
- *கருத்தம்மா (திரைப்படம்)* (1994)
- *தாய் மனசு* (1994)
- *நான் பெத்த மகனே* (1995)
- *மண்ணுக்கு மரியாதை* (1995)
- *பாரதி கண்ணம்மா* (1997)
- *கோபுர தீபம்* (1997)
- *ரத்னா* (1998)
- *கிழக்கும் மேற்கும்* (1998)
- *தாஜ்மகால்* (1999)
- *குசி* (2000)
- *பட்ஜெட் பத்மநாபன்* (2000)
- *காதல் சடுகுடு* (2003)
- *விசில்* (2003)
- *ஜோர் (திரைப்படம்)* (2004)
- *விருமாண்டி* (2004)
- *தேவதையைக் கண்டேன்* (2005)
- *திருப்பாச்சி (திரைப்படம்)* (2005)
- *சிவகாசி* (2005)
- *தீக்குச்சி (திரைப்படம்)* (2008)
- *தமிழ்படம்* (2010)
# தேனி குஞ்சரம்மாள்

## குறிப்பிடத்தக்க பாடல்கள்

| ஆண்டு | பாடல் | திரைப்படம் | இசை அமைத்துள்ளார் | குறிப்பு |  |
| --- | --- | --- | --- | --- | --- |
| 1994 | "பேட்டா ராப்" | *காதலன் (திரைப்படம்)* | ஏ. ஆர். ரகுமான் | சுரேஷ் பீட்டர்ஸ் & சாகுல் ஹமீது |  |
| 1994 | "ஆராரோ ஆரிராரோ" | *கருத்தம்மா (திரைப்படம்)* | ஏர்.ஆர்.ரகுமான் | டி.கே.கலா & தீபன் சக்ரவர்த்தி |  |
| 1995 | "கொங்கு சைவ கொக்கு" | *முத்து* | ஏர். ஆர். ரகுமான் | எஸ். பி. பாலசுப்பிரமணியம், செபி மணி, கங்கா சித்தராசு & ஏ. ஆர். ரகுமான் |  |
| 1999 | "அடி மஞ்சக்கிழங்கே" | *தாஜ்மகால்* | ஏர். ஆர். ரகுமான் | கங்கா சித்தராசு, பெபி மணி & காஞ்சனா |  |
| 1999 | "கிழக்கே நந்தவனம்" | *தாஜ்மகால்* | ஏர். ஆர். ரகுமான் | கங்கா சித்தராசு, பெபி மணி & காஞ்சனா |  |
| 2004 | "மாடல் விளக்கே" | *விருமாண்டி* | இளையராஜா | கமல்ஹாசன் |  |
| 2004 | "மகராசி மண்ணே விட்டு போனியே" | *விருமாண்டி* | இளையராஜா |  |  |
| 2004 | "ஊதக்காத்து" | *அருள் (திரைப்படம்)* | ஹரீஸ் ஜெயராஜ் | திப்பு & எல். ஆர். ஈஸ்வரி |  |
| 2006 | "கும்மி அடி" | *சில்லுனு ஒரு காதல் (திரைப்படம்)* | ஏர். ஆர். ரகுமான் | சீர்காழி கோ. சிவசிதம்பரம், சுவர்ணலதா (பின்னணிப் பாடகி), நரேஷ் ஐயர் & விக்னேஷ் | } |
# பெர்கோவ் வினை

**பெர்கோவ் வினை** (*Perkow reaction*) என்பது ஒரு டிரை ஆல்க்கைல்பாசுப்பைட்டு எசுத்தர் ஓர் ஆலோகீட்டோனுடன் வினைபுரிந்து ஒரு டை ஆல்க்கைல் வினைல் பாசுபேட்டாகவும் ஓர் ஆல்க்கைல் ஆலைடாகவும் உருவாகும் கரிம வேதியியல் வினையாகும் .  
இவ்வினையுடன் தொடர்புடைய மைக்கேலிசு-அர்புசோவ் வினையிலும் இதே வினைபடு பொருள்கள் வினைபுரிந்து ஒரு பீட்டா-கீட்டோ பாசுபோனேட்டைத் தருகின்றன. ஆல்க்கீன்கள் தயாரிக்கும் ஓர்னர்-வேட்சுவொர்த்-எம்மான்சு வினையில் இவ்விளைபொருள் ஒரு முக்கியமான வினைப்பொருள் ஆகும். இதனடிப்படையில் நோக்கினால் இவ்வினை பெர்கோவ் வினையினுடைய பக்க வினையாகக் கருதப்படுகிறது.
# பெர்கோவ் வினை

## வினை வழிமுறை

பெர்கோவ் வினையின் வினை வழிமுறையில் கார்பனைல் கார்பனில் ஓர் அணுக்கரு நாட்ட கூட்டு வினை நிகழ்ந்து ஓர் இருமுனை அயனி இடைநிலை உருவாகிறது. இவ்வயனி ஆலைடை இழந்து மறுசீராக்கல் அடைவதன் மூலம் நேர்மின் அயனி இனமாக மாறுகிறது. இந்நேர்மின் அயனி இரண்டாவது அணுக்கரு நாட்ட இடப்பெயர்ச்சி வினையின் மூலம் ஆல்க்கைல் நீக்கமடைகிறது. இப்படிநிலையில் பாசுப்பைட்டு ஆல்காக்சைடு பதிலிகளில் ஒன்றை ஆலைடு எதிர் மின்னயனி தாக்கி ஓர் ஈனால் பாசுபேட்டு உருவாகிறது
# பெர்கோவ் வினை

## நோக்கம்

ஒரு புதிய பூச்சி விரட்டியை தயாரிப்பதற்கு பெர்கோவ் வினையை பயன்படுத்தப்படுகிறது. இதற்கு எக்சாகுளோரோ அசிட்டோனும் டிரையெத்தில் பாசுப்பைட்டும் அடிப்படையாகும். இவை பியூரானுடன் கார சோடியம் 2,2,2-டிரைபுளோர்யீத்தாக்சைடின் செயல்பாட்டுடன் இரண்டாம்நிலை [4+3] வளையக்கூட்டு வினையில் பங்கேற்கின்றன.  
புதிய குயினோலின் தயாரிப்பிலும் பெர்கோவ் வினையைப் பயன்படுத்த முடியும். பதிலி என் பியூட்டைலாக இருந்தால் வினை விளைபொருள் பெர்கோவ் கூட்டுவிலைபொருளாக இருக்கும். இவ்வினையில் விடுபடும் குழு எலக்ட்ரான் குறைவு அசைல் குழுவாகும். பதிலி ஒரு பீனைல் குழுவாக இருந்தால் வினையில் பாசுப்பைட்டு முன்னிலை பெற்று அசைல் குழுவானது எத்தில் ஈனால் ஈதராக மாறுகிறது. வினையின் வித்தியாசத்தை விளக்குவதற்கு ஆல்பா-கீட்டோ கார்பன் அணுவின் மீதுள்ள எலக்ட்ரான் அடர்த்தி முக்கியத்துவம் பெறுகிறது.  
பெர்கோவ் வினையில் உருவாகும் அரைல் ஈனால் பாசுபேட்டுகளை பாசுபோரைலேற்றும் முகவர்களாக பயன்படுத்த இயலும். உதாரணமாக அடினோசின் மோனோபாசுபேட்டை அடினோசின் டிரைபாசுபேட்டாக மாற்றலாம்.
# மண்ணுக்கு மரியாதை

***மண்ணுக்கு மரியாதை*** (English: Respect for the soil) என்பது 1995 இல் வெளிவந்த தமிழ் திரைப்படம் ஆகும்.விக்னேஷ் மற்றும் சங்கவி (நடிகை) ஆகியோர் முக்கிய கதாபாத்திரங்களில் நடித்திருக்கின்றனர். கவிதா, உதய் பிரகாஷ், சின்னி ஜெயந்த், ஜெயபிரபு, வந்தனா போன்றோர் நடித்துள்ளனர். 1995 செப்டம்பர் 22 இல் வெளியானது.
# மண்ணுக்கு மரியாதை

## நடிகர்கள்

- விக்னேஷ் - பாண்டியன்
- சங்கவி (நடிகை) - பவானி
- ஆர்.பி. விஷ்வம்
- கவிதா
- உதய் பிரகாஷ்
- சின்னி ஜெயந்த்
- குமரிமுத்து
- லூசு மோகன்
- இடிச்சப்புளி செல்வராசு
- தேனி குஞ்சரம்மாள்
# மாலிப்டினம்(VI) குளோரைடு

**மாலிப்டினம்(VI) குளோரைடு** (*Molybdenum(VI) chloride*) என்பது MoCl<sub>6</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கருப்பு நிறத்தில் டயா காந்தப் பண்பு கொண்ட சேர்மமாக இது காணப்படுகிறது. தங்குதன்(VI) குளோரைடு கட்டமைப்பில் உள்ளது போன்ற மூலக்கூறுகள் இங்கும் எண்முக கட்டமைப்பைக் கொண்டுள்ளன .
# மாலிப்டினம்(VI) குளோரைடு

## தயாரிப்பும் வினைகளும்

மாலிப்டினம் எக்சாபுளோரைடுடன் அதிக அளவு போரான் டிரைகுளோரைடைச் சேர்த்து வினைப்படுத்தினால் மாலிப்டினம்(VI) குளோரைடு உருவாகிறது.  
2 MoF<sub>6</sub> + 6 BCl<sub>3</sub> → MoCl<sub>6</sub> + 6 BF<sub>2</sub>Cl  
மாலிப்டினம்(V) குளோரைடுடன் ஒப்பிடுகையில் இச்சேர்மம் அறை வெப்ப நிலையில் நிலைப்புத் தன்மை அற்றதாக உள்ளது.
2 MoCl<sub>6</sub> → [MoCl<sub>5</sub>]<sub>2</sub> + Cl<sub>2</sub>
# ஆன் திரெயிசுமென்

**ஆன் மேரி திரெயிஸ்மென்** (née **டெய்லர்** ; 27 பிப்ரவரி 1935 - 9 பிப்ரவரி 2018)அறிவாற்றல் உளவியலில் நிபுணத்துவம் பெற்ற ஒரு ஆங்கில உளவியலாளர் ஆவார். பார்வை கவனம் , உள்ளுணர்தல் , மற்றும் நினைவாற்றல் ஆகியவை குறித்து ஆய்வு செய்தார். 1980களில் ஜி. கலேட் என்பவருடன் இணைந்து தனது கவன ஒருங்கிணைப்புக் கோட்பாடு பற்றிய மிகுந்த செல்வாக்குள்ள கருத்துகளை வெளியிட்டார்.  
திரெயிஸ்மென் ஆக்ஸ்போர்டு பல்கலைக்கழகம், பிரித்தானிய கொலம்பியா பல்கலைக்கழகம், கலிபோர்னியா பல்கலைக்கழகம், பெர்க்லி மற்றும் பிரின்ஸ்டன் பல்கலைக்கழகம் ஆகியவற்றில் பயிற்றுவிப்பாளராகப் பணியாற்றினார். புகழ்பெற்ற ஆய்வு முனைவர்களான நான்சி கன்வீஷர் மற்றும் நில்லி லாவி ஆகியோர் இவரின் மேற்பார்வையின் கீழ் தனது ஆய்வினை மேற்கொண்டனர். 2013 இல், தனது கவனம் பற்றிய முன்னோடி ஆய்வுகளைச் செய்தமைக்காக **திரெயிஸ்மென்,** ஜனாதிபதி பராக் ஒபாமாவிடம் இருந்து தேசிய அறிவியல் பதக்கம் பெற்றார்.  
இவரது நீண்டகால பணியில், மனித சிந்தனை மற்றும் செயல்பாடுகளின் வழிநடத்துதலுடன், தகவல்கள் எவ்வாறு தேர்ந்தெடுக்கப்படுகிறது என்றும் அவை எவ்வாறு சரியான பொருளாக ஒருங்கிணைக்கப்படுகிறது என்றும், ஆய்வு செய்து அதனை கோட்பாட்டு ரீதியிலும் பரிசோதனை ரீதியிலுமான வரையரைகளை வெளியிட்டார்.
# ஆன் திரெயிசுமென்

## வாழ்க்கை மற்றும் கல்வி

ஆன் திரெயிஸ்மன் இங்கிலாந்திலுள்ள, யார்க்ஷயர் , வேக்ஃபீல்ட் என்ற இடத்தில் பிறந்தார். இரண்டு வருடங்கள் கழித்து, அவரது குடும்பம் ரோசெஸ்டர், கென்ட் என்ற ஒரு கிராமத்திற்கு குடிபெயர்ந்தது அங்கு அவரது தந்தை பெர்சி டெய்லர் இரண்டாம் உலகப் போரின் போது தலைமைக் கல்வி அதிகாரியாகப்பணிபுரிந்தார். அவரது தாயார் சுசான் டூரென் பிரஞ்சுப் பெண்மணியாவார் அந்த நேரத்தில் ஆங்கில கல்வி முறையில், மேல்நிலை பள்ளியில் மூன்று பாடங்களைக் கட்டாயமாகத் தெர்வு செய்யும் நிலை இருந்தது. எனவே திரெயிஸ்மென் மொழிக்கலை (பிரெஞ்சு, லத்தீன் மற்றும் வரலாறு) மீது கவனம் செலுத்தினார்.  
திரெயிஸ்மென,1954 இல், கேம்பிரிட்ஜில் உள்ள நியூஹாம் கல்லூரியில் பிரெஞ்சு இலக்கியத்தில் தனது இளங்கலைப் பட்டம் பெற்றார் இது அவருக்கு உளவியலில் மற்றொரு இளங்கலைப் பட்டம் பெற உதவித்தொகை கிடைக்க வழிசெய்தது. இந்த கூடுதல் வருடத்தில், ரிச்சர்ட் கிரிகோரியின் மேற்பார்வையின் கீழ் திரெயிஸ்மென் கல்வி பயின்றார். இவர் பல்வேறு உள்ளுணர்வுப் பரிசோதனைகள் மூலம் மனதைஅறியும் வழிகளை திரெயிஸ்மெனுக்கு அறிமுகம் செய்துவைத்தார் பல்வேறு வழிகளில் அறிமுகப்படுத்தினார். திரெயிஸ்மென் கேம்பிரிட்ஜில் இருந்த பொழுது, அவர் நாட்டுப்புற இசை காட்சிகளில் ஆர்வமாக ஈடுபட்டார்.  
1957 ஆம் ஆண்டில், ஆக்ஸ்போர்ட் பல்கலைக்கழகத்தில் ஆய்வாளரான கரோலஸ் ஓல்ட்ஃபீல்ட்டின் கீழ் தனது முனைவர் பட்ட ஆய்வை மேற்கொண்டார். மூன்று வருட ஆய்வுக்குப் பின்னர், 1960 ஆம் ஆண்டில் மற்றொரு ஆக்ஸ்ஃபோர்ட் பட்டதாரி மாணவரான மைக்கேல் திரெயிஸ்மேன் என்பவரை மணந்தார். திரெயிஸ்மென் பிப்ரவரி 9, 2018 அன்று பக்கவாதம் காரணமாக இறந்தார்.
# மோடெக்சாபின் கடோலினியம்

**மோடெக்சாபின் கடோலினியம்** (*Motexafin gadolinium*) என்பது C<sub>52</sub>H<sub>72</sub>GdN<sub>5</sub>O<sub>14</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து வகைச் சேர்மத்திற்கு எக்சைட்ரின் என்ற வணிகப் பெயர் பரிந்துரைக்கப்பட்டுள்ளது. தயோரிடாக்சின் ரிடக்டேசு மற்றும் ரிபோநியூக்ளியோடைடு ரிடக்டேசு நொதிகளை இம்மருந்து தடுக்கிறது. மூளைப் புற்றுநோய் பரவலை உணரும் வேதியியல் முகவராகவும் இச்சேர்மம் முன்மொழியப்பட்டுள்ளது
# மோடெக்சாபின் கடோலினியம்

## வரலாறு

2006 ஆம் ஆண்டு மே மாதம் 9 அன்று அமெரிக்காவின் உணவு மற்றும் மருந்து நிர்வாக அமைப்புக்கு ஒரு புது மருந்தின் பயன் மருந்து நிறுவனத்தால் சமர்ப்பிக்கப்படுகிறது.
2007 டிசம்பரில் அமெரிக்காவின் உணவு மற்றும் மருந்து நிர்வாக அமைப்பு மோடெக்சாபின் கடோலினியம் மருந்து அங்கீகரிக்கப்படவில்லை என்ற கடித்த்தை அளித்தது. .
# கடோவெர்சட்டமைடு

**கடோவெர்சட்டமைடு** (*Gadoversetamide*) என்பது C<sub>20</sub>H<sub>34</sub>GdN<sub>5</sub>O<sub>10</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும் . ஆப்டிமார்க் என்ற வணிகப் பெயரில் இது விற்கப்படுகிறது. கடோலினிய- அடிப்படை காந்த ஒத்ததிர்வு வரைவு மாறுபடுத்தும் முகவராக குறிப்பாக மூளை, கல்லீரல், முதுகெலும்பு ஆகியன்வற்றை அலகிடும்போது கடோவெர்சட்டமைடு பயன்படுகிறது.
# மில்ட்ரெட் திரெசல்லாஸ்

**மில்ட்ரெட் திரெசல்லாஸ்** ( **ஸ்பீவாக்;** நவம்பர் 11, 1930 - பிப்ரவரி 20, 2017), ஐக்கிய அமெரிக்க அறிவியலாளரும் இயற்பியலாளரும் ஆவார். இவர் "கார்பன் அறிவியல் அரசி" என அழைக்கப்படுகிறார், மாசசூசெட்ஸ் தொழில்நுட்ப நிறுவனத்தின் முதல் பெண் நிறுவனப் பேராசிரியராகவும், இயற்பியல் மற்றும் மின்பொறியியல் துறையின் ஓய்வுபெற்ற பிறகும் பணியாற்றிய பேராசிரியராகவும் இருந்தவர். ஜனாதிபதியின் சுதந்திரப் பதக்கம், தேசிய அறிவியல் பதக்கம் , என்ரிகோ பெர்மி விருது மற்றும் வன்னேவர் புஷ் விருது உள்ளிட்ட பல விருதுகளை மில்ட்ரெட் திரெசல்லாஸ் வென்றுள்ளார்.
# மில்ட்ரெட் திரெசல்லாஸ்

## ஆரம்ப வாழ்க்கை மற்றும் கல்வி

மில்ட்ரெட் ஸ்பீவாக், 1930, நவம்பர் 11 ம் தேதி ப்ரூக்ளினில் பிறந்தார்,, இவரது தந்தை எதெல், தாயார் மேயர் ஸ்பீவக். இவர்கள் போலந்து நாட்டிலிருந்து வந்து குடியேறிய யூதர்கள் ஆவர்.  
பிராங்க்ஸில் வளர்க்கப்பட்ட திரெசெல்லாஸ் ஹானர் கல்லூரி உயர்நிலை பள்ளியில் தனது உயர்நிலைப் பள்ளி பட்டத்தை பெற்றார். அவர் 1951 ஆம் ஆண்டில் நியூயார்க்கில் ஹண்டர் கல்லூரியில் தனது இளங்கலை பட்டம் பெற்றார்,  
நோபல் பரிசு பரிசு ரோசலின் யாலோ என்பவரின் ஆலோசனையின் பேரில் இயற்பியல் கல்வியைத் தொடர்ந்தார். லிங்கன் ஆய்வகத்தில் ஊழியராக பணியாற்றுவதற்கு முன்னர் கார்னெல் பல்கலைக் கழகத்தில் இரண்டு ஆண்டுகள் ஆய்வு முனைவர் பட்ட ஆய்வுகளை மேற்கொண்டார்.
# மில்ட்ரெட் திரெசல்லாஸ்

## தொழில் மற்றும் மரபு

விடம் டாக்டர். மில்ட்ரட் திரெசெல்லாஸ் பாராட்டு பெறுதல். ஒபாமாவின் வலப்புறமிருந்து மூன்றாவது, டாக்டர் பர்டன் ரிச்சர்டு வலது, மே 7, 2012. ]]  
திரெசெல்லாஸ், மாசசூசெட்ஸ் தொழில்நுட்பக் கழகத்தில் 57 ஆண்டுகள் பணியாற்றியுள்ளார்.  
1990 ஆம் ஆண்டில், பொருட்களின் மின்னணுப் பண்புகள், அறிவியல் மற்றும் பொறியியலில் பெண்களின் வாய்ப்பினை விரிவுபடுத்திய அவரது பணிக்கு அங்கீகாரமாக அறிவியலுக்கான தேசியப் பதக்கம் பெற்றார். மேலும் 2005 ஆம் ஆண்டில் இவருக்கு தொழில்நுட்பப்பிரிவு , பொருளாதாரம் மற்றும் வேலைவாய்ப்பு என்ற பிரிவுகளில் 11 வது ஆண்டு ஹென்றி விருது வழங்கப்பட்டது. 2008 ஆம் ஆண்டில் அவர் ஓயஸ்டெர்ட்பதக்கம் பெற்றார். 2015 இல் **மின்னியல், மின்னணுவியல் பொறியாளர் கழகம் ஐஇஇஇ**பதக்கம் வழங்கி கெளரவித்தது.  
2000-2001 ஆம் ஆண்டில், அமெரிக்க எரிசக்தி துறை விஞ்ஞான அலுவலகத்தின் இயக்குநராக இருந்தார். 2003 முதல் 2008 வரை, அவர் இயற்பியலுக்கான அமெரிக்க நிறுவனத்தின் ஆளுகைப் பிரிவின் தலைவராக இருந்தார். அவர் அமெரிக்க இயற்பியல் சங்கத்தின் தலைவர். அமெரிக்க முன்னேற்ற அறிவியல் சங்கத்தின் முதல் பெண் தலைவர் மற்றும் தேசிய அறிவியல் அகாதமியின் பொருளாளர் போன்ற பதவிகளில் பணியாற்றினார்  
இயற்பியலில் பெண்களின் பங்களிப்பை ஊக்குவிப்பதற்கான முயற்சிகளுக்காக நிறைய நேரம் செலவழித்தார். 1971 ஆம் ஆண்டில், திரெசெல்லாஸ் ஒரு கல்லூரியுடன் இணைந்து மாசசூசெட்ஸ் தொழில்நுட்பக் கழகத்தில் முதல் மகளிர் மன்றத்தைத் தொடங்கினார். விஞ்ஞானம் மற்றும் பொறியியலில் பெண்களின் பங்கு பற்றிய ஆய்வுக் கருத்தரங்கம் நடத்தினார்.
# விக்கிப்பீடியா:Statistics/weekly/17-Feb-2019
# மூக்கெலும்பு

**மூக்கெலும்பு** (**nasal bone**) முகவெலும்புகளில் பக்கத்திற்கு ஒன்று என அமைந்த சிறு எலும்பு ஆகும்.
# மூக்கெலும்பு

## அமைப்பு

மூக்கெலும்புகள் இணைந்து மூக்கை உருவாக்குகிறது. மூக்கெலும்பு வடிவிலும், அளவிலும் மனிதருக்கு மனிதர் சற்று வேறுபடுகிறது. மூக்கெலும்பு மண்டையோட்டின் நுதலெலும்பு மற்றும் நெய்யரியெலும்பு இணைந்துள்ளது. முகவெலும்புகளில் மேல்தாடை எலும்பு மற்றும் மறுபக்க மூக்கெலும்புடன் இணைந்துள்ளது.  
ஆமைகளுக்கு மூக்கெலும்பு கிடையாது நுதலெலும்பின் முன்பகுதி மூக்கை உருவாக்குகிறது.
# கண்ணீர்க் குழாய் எலும்பு

**கண்ணீர்க் குழாய் எலும்பு** (ஆங்கிலம்:**Lacrimal bone**) முகவெலும்புகளில் பக்கத்திற்கு ஒன்று என அமைந்த மிகச்சிறிய எலும்பு ஆகும்.
# கண்ணீர்க் குழாய் எலும்பு

## அமைப்பு

கண் குழியை உருவாக்கும் 7 எலும்புகளில் இதுவும் ஒன்று. கண்ணீர்க் குழாய் எலும்பு கண்குழியின் உட்புற சுவற்றின் சிறிய எலும்பு ஆகும் சுமார் சுண்டுவிரலின் நகம் அளவே உள்ளது. கண்ணீர் சுரப்பி மற்றும் அதன் குழாய்கள் இதனூடேயே அமைந்துள்ளது. கண்ணீர்க் குழாய் எலும்பு மண்டையோட்டின் நுதலெலும்பு மற்றும் நெய்யரியெலும்புடன் இணைந்துள்ளது. மேலும் முகவெலும்புகளான மேல்தாடை எலும்பு மற்றும் கீழ்மூக்கு சங்கெலும்புடன் இணைந்துள்ளது.
# கீழ்மூக்கு சங்கெலும்பு

**கீழ்மூக்கு சங்கெலும்பு** (ஆங்கிலம்:**Inferior nasal conchae**) என்பது மூக்கில் அமைந்த மூன்று இணை எலும்புகளில் ஒன்றாகும். பக்கத்திற்கு ஒன்று என இரு எலும்புகள் உள்ளன.
# கீழ்மூக்கு சங்கெலும்பு

## அமைப்பு

நசிப்பள்ளத்தில் அமைந்த இணைந்த இரு எலும்புகளின் பரப்பில் உள்ள கோழைப்படலத்தினால் உட்சுவாசத்தின் போது காற்று ஈரப்பதம் பெற்று சுவாசக்குழாய்க்குள் செல்கிறது. கீழ்மூக்கு சங்கெலும்பு மண்டையோட்டின் நெய்யரியெலும்புடன் இணைந்துள்ளது. மேலும் முகவெலும்புகளான கீழ்த்தாடை எலும்பு, கண்ணீர்க் குழாய் எலும்பு மற்றும் அண்ணவெலும்புடன் இணைந்துள்ளது.
# பாலயம்கோட்டை

**பாலயம்கோட்டை** (Palayamkotta) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தேன்கனிக்கோட்டை வட்டத்துக்கு உட்பட்ட ஒரு வருவாய் கிராமம் ஆகும். இந்த ஊர் பாலயம்கோட்டை ஊராட்சிக்கு உட்பட்டது.
# பாலயம்கோட்டை

## மக்கள் வகைப்பாடு

2011 ஆண்டு மக்கள் கணக்கெடுப்பின்படி இக்கிராமத்தில் 734 வீடுகள் உள்ளன. கிராமத்தின் மொத்த மக்கள் தொகையானது 3292 ஆகும். இதில் ஆண்கள் எண்ணிக்கை 1738, பெண்களின் எண்ணிக்கை 1554 என உள்ளது. மக்களின் கல்வியறிவு விகிதமானது 60.28 % என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# ரூபி கௌர்

**ரூபி கௌர்** (Rupi Kaur) (பிறப்பு அக்டோபர் 4, 1992) (பஞ்சாபி: ਰੂਪੀ ਕੌਰ) இந்தியாவில் பிறந்து கனடாவில் வாழும் கவிஞர், மற்றும் எழுத்தாளர். இவர் சிறு வயதிலேயே கனடாவிற்கு புலம்பெயர்ந்து அங்குள்ள தொராண்டோ.வில் வசிக்கிறார். இவரது கவிதை மற்றும் உரைநடைகளின் தொகுப்பு "மில்க் அன்டு ஹனி" என்கிற தலைப்பில் 2014இல் வெளிவந்தது. இப் புத்தகம் உலகெங்கிலும் 2.5 மில்லியன் அளவிற்கு விற்பனையானது; மேலும் ஒரு வருடத்திற்கும் மேலாக "தி நியூயார்க் டைம்ஸின் சிறந்த புத்தகங்களின் விற்பனை பட்டியலில் இடம் பிடித்தது. இவரது இரண்டாவது புத்தகமான "தி சன் அன்டு ஹர் ஃப்ளவர்ஸ்" 2017இல் வெளியானது.
# ரூபி கௌர்

## இளமைப் பருவம்

கௌர், பஞ்சாப் (இந்தியா). மாநிலத்தில் சீக்கியர் குடும்பத்தில் பிறந்தார். அவருடைய நான்காம் வயதில் பெற்றோருடன் கனடாவிற்கு குடியேறினார். அவரது தாயின் மூலம் ஓவியம் வரையவும், வர்ணம் பூசவும் கற்றுக்கொண்டார். பள்ளியில் படிக்கும் போதே சக மாணவர்களின் பிறந்த நாள் வாழ்த்தாக கவிதைகள் மற்றும் குறுந்தகவல்கள் எழுதும் பழக்கம் அவருக்கு இருந்தது. அவர் "டர்னர் ஃபென்டன் மேல்நிலைப்பள்ளியில் கலந்துகொண்டார். தற்போது தொராண்டோ,ஆண்டாரியோவில் வசித்து வருகிறார்.  
உயர்நிலைப் பள்ளியில் படித்தவரை தனது படைப்புகளுக்கு தனது பெயரை அநாமதேயமாக பகிர்ந்து கொண்டார். 2013 ஆம் ஆண்டில், "தும்பிர்" இல் தனது பெயரின் கீழ் அவரது பணியைப் பகிர்ந்து கொள்ளத் தொடங்கினார். 2014இல் இருந்து எளிய எடுத்துக்காட்டுகளுடன் கூடிய தனது கட்டுரைகளை இன்ஸ்ட்டாகிராமில் பதிவேற்றினார்.  
கௌரின் முதல் புத்தகமான "மில்க் அன்டு ஹனி" நவம்பர் 4, 2014இல் வெளியிடப்பட்டது.. இந்த புத்தகத்தின் தலைப்பு, இவர் எழுதிய கவிதையிலிருந்தே எடுக்கப்பட்டது. அதில் பெண்களின் நிலைப்பாடு பாலைப் போன்று மிருதுவாகவும், தேனைப் போன்று கடினமாகவும் உள்ளது எனக் குறிப்பிட்டுள்ளார்." இவரது கவிதை, உரைநடை, மற்றும் இவர் கைப்பட வரைந்த ஓவியங்களின் தொகுப்பாக இப் புத்தகம் உள்ளது. இது நான்கு பகுதிகளாகப் பிரிக்கப்பட்டுள்ளது. ஒவ்வொரு பகுதியும் வெவ்வேறு கருப்பொருளைக் கொண்டுள்ளது.  
"மில்க் அன்டு ஹனி" புத்தகத்தின் பிரதிகள் 2.5. மில்லியனுக்கும் மேலாக விற்பனையானது. இப் புத்தகத்தின் பெயர் "தி நியூயார்க் டைம்ஸின்" சிறந்த விற்பனையாகும் புத்தகங்களின் பெயர் பட்டியலில் 77 வாரங்களுக்கும் மேலாக இருந்தது. இப் புத்தகம் 25 மொழிகளில் மொழிபெயர்க்கப்பட்டுள்ளது. இந்தத் தொகுப்பிலுள்ள படைப்புகள் இழப்பு, அதிர்ச்சி, சிகிச்சைமுறை, பெண்ணியம், குடிபெயர்வு மற்றும் புரட்சி போன்ற பல்வேறு கருப்பொருள்களை ஆராய்கின்றன.  
2019இல் "கலீல் ஜிப்ரானின்" த புரபெட் என்கிற புத்தகத்திற்கு அறிமுக உரை எழுத 'பெங்குயின் கிளாசிக்ஸ்' பதிப்பகம் இவரை நியமித்தது. இது அமெரிக்காவில் மிகுந்த எதிர்பார்ப்பை உண்டாக்கியது.
# ரூபி கௌர்

## கலைத்திறன்

குர்முகியைப் போலவே தானும் காலத்திற்கேற்றவாறு குறைந்த வரிகளில் தனது படைப்புகளை எழுதுவதாக கூறியுள்ளார். கௌர் தனது கலாச்சாரத்தை கௌரவப்படுத்த இந்த வழியில் எழுதுவதாகவும், மேலும் அவரின் கடிதங்கள் சமத்துவம் மற்றும் பாணி அவரது உலக கண்ணோட்டத்தை பிரதிபலிக்கிறது என்று கூறுகிறார்
மோசடி, பெண்ணியம், அன்பு, தற்காப்பு மற்றும் துயரம் போன்ற பொதுவான கருப்பொருள்கள் அவரது படைப்புகளில் காணப்படுகிறது.  
மார்ச்சு 2015இல் கௌர் பெண்களின் மாதவிடாய் தொடர்பாக ஆறு புகைப்படங்களை இன்ஸ்ட்டாகிராம் வலைதளத்தில் "த பீரியட்" என்கிற தலைப்பில் பதிவேற்றினார். அதில் பல சமூகத்தினர் இன்றும் பெண்களின் மாதவிடாய் காலங்களில் வீட்டிற்குள் மற்றும் புனித தலங்களுக்குச் செல்ல அனுமதிப்பதில்லை எனக் கூறியுள்ளார். பெண்களுக்கு ஏற்பட்டிருக்கும் பயத்தைப் போக்கவே தான் இவ்வாறு செய்ததாகவும் கூறியுள்ளார்.” பின்னர் அப் புகைப்படங்கள் இன்ஸ்ட்டாகிராமிலிருந்து நீக்கப்பட்டதாக கௌர் தெரிவித்தார்.
# ரூபி கௌர்

## தாக்கம்

ரூபி கௌர், கலீல் ஜிப்ரான், ஆலிஸ் வாக்கர், மற்றும் ஷெரோன் ஓல்ட்ஸ் ஆகியோரின் படைப்புகளால் உந்தப்பட்டு கவிஞரானார். மேலும் சீக்கிய வேத நூல்களும் அவருக்கு உத்வேகத்தை கொடுத்ததாக கூறியுள்ளார். கனடா செல்வதற்காக ஆங்கில மொழியைக் கற்றுக்கொண்டது தன் எழுத்துப் பணிக்கு வித்திட்டது என்று கூறியுள்ளார்.
# அசூர்பனிபால்

**அசூர்பனிபால்** (**Ashurbanipal**) பண்டைய அண்மை கிழக்கின், மெசொப்பொத்தேமியாவில் புது அசிரியப் பேரரசை கிமு 668 முதல் கிமு 627 முடிய 41 ஆண்டுகள் ஆட்சி செய்த பேரரசர் ஆவார். இவரே அசூர் நகரத்தை நிறுவியவர் ஆவார்.  
புது அசிரியப் பேரரசர் அசூர்பனிபால், பேரரசின் தலைநகரான நினிவே நகர அரண்மனையில், அசிரிய அரசர்களின் தகவல்களை ஆப்பெழுத்து களிமண் பலகைகள் மற்றும் சிற்பத்தூண்களில் செதுக்கி வைத்தார். அசூர்பனிபால் காலத்திய தொல்பொருட்களில் புகழ் பெற்றது, அசூர்பனிபாலின் நூலகம், சிங்கத்தை வேட்டையாடும் அசூர்பனிபால் சிற்பம், அசூர்பனிபாலின் சிதைந்த அரண்மனைகள் ஆகும். இவர் பபிலோனியாவில் தன் பெயரால் அசூர் நகரத்தை நிறுவினார்.  
பேரரசர் அசூர்பனிபாலை யூதர்களின் வேத நூல் *அசெனப்பர்* (**Asenappar**) எனக் கூறுகிறது. ( - ).
# அசூர்பனிபால்

## வெற்றிகள்

கிமு 664-இல் வட கிழக்கு ஆப்பிரிக்காவின் குஷ் இராச்சியம் மற்றும் பண்டைய எகிப்து மற்றும் நுபியா பகுதிகளை வெற்றி கொண்டார். பின்னர் ஈலாம் இராச்சியத்தை வெற்றி கொண்டு, பண்டைய அண்மை கிழக்கின் நகரங்கள் அனைத்தையும் தன் ஆட்சியின் கீழ் கொண்டு வந்தார்.  
பேரரசர் அசூர்பனிபாலின் வாழ்வின் இறுதி பத்தாண்டு ஆட்சியில் அசிரியா, யாராலும் வெல்ல முடியாத பேரரசாகவும், மக்களின் வாழ்க்கை மிகவும் அமைதியுடன் விளங்கியது. அசூர்பனிபால் கிமு 627 வரை, 42 ஆண்டுகள் புது அசிரியப் பேரரசை ஆண்டார். பேரரசர் அசூர்பனிபாலின் மறைவிற்குப் பின்னர் வந்த ஆட்சியாளர், அசூர் - எதில் - இலானி (கிமு 626–623) காலத்தில், புதுஅசிரியப் பேரரசில் வாரிசுரிமைக்காக ஏற்பட்ட உள்நாட்டுப் போரால் பேரரசின் பரப்பளவு சுருங்கியது.
# அசூர்பனிபால்

## இதனையும் காண்க

- அசூர், பண்டைய நகரம்
- புது அசிரியப் பேரரசு
- பண்டைய அண்மை கிழக்கின் நகரங்கள்
- குஷ் இராச்சியம்
# அசூர்பனிபால்

## ஆதார நூற்பட்டியல்

-
-
-
-
-
-
-
# தார் இரும்புத் தூண்

**தார் இரும்புத் தூண்** (**Dhar iron pillar**) இந்தியாவின் மத்தியப் பிரதேச மாநிலத்தின் தார் மாவட்டத்தின் நிர்வாகத் தலைமையிட நகரமான தார் நகரத்தில் இருக்கும் துண்டுகளான இரும்புத் தூண் ஆகும். இவ்விரும்புத் தூணின் தோற்றம் குறித்த ஆவணங்கள் இல்லாதிருப்பினும், உள்ளூர் மக்களின் செவிவழி கதைகளின் படி, பரமாரப் பேரரசர் போஜராஜன் தனது வெற்றிகளை கொண்டாடும்விதமாக கிபி 11-ஆம் நூற்றாண்டில் எழுப்பப்பட்ட வெற்றித் தூண் எனக்கருதப்படுகிறது.  
தற்போது நான்கு துண்டுகளாக சிதைக்கப்பட்ட தார் இரும்புத் தூணின் அடிப்பாகத்தின் ஒரு துண்டு காணவில்லை. கிடைத்த மூன்று இரும்புத் துண்டுகளின் நீளம் 43 அடியாகும்.
# தார் இரும்புத் தூண்

## இரும்புத் துண்டுகள்

தில்லி இரும்புத் தூணைவிட காலத்தில் பிந்தையது தார் இரும்புத் தூண். தில்லி சுல்தான் அலாவுதீன் கில்சி மத்தியப் பிரதேசத்தின் மால்வா பகுதிகளை கைப்பற்றிய போது, தார் இரும்புத் தூணை இரண்டாக உடைத்தார். அதன் ஒரு சிறிய துண்டினை மந்து பகுதியில் உள்ள தில்வார் மசூதியில் நிறுவினார். பெரிய துண்டு லாத் மசூதிக்கு முன்புறத்தில் நிறுவப்பட்டது.  
கிபி 1531-இல் குஜராத் சுல்தான் பகதூர் ஷா, தார் இரும்புத் தூணின் ஒரு துண்டை இரண்டாக வெட்டியெடுத்து குஜராத்திற்கு எடுத்துச் சென்றார்.
# தார் இரும்புத் தூண்

## இதனையும் காண்க

- தில்லி இரும்புத் தூண்
- வெற்றிக் கம்பம்
- கல்தூபி
- சிற்பத்தூண்
- தூபி
# வந்தே பாரத் விரைவுவண்டி

**தொடருந்து 18** (Train 18), என்பது **வந்தே பாரத் விரைவு வண்டி** எனவும் அழைக்கப்படுகின்றஇந்திய நகரங்களுக்கிடையே செல்லக்கூடிய, ஒரு அதிவேக விரைவு வண்டியாகும். இந்த விரைவு வண்டியானது, இந்தியாவின் ‘மேக் இன் இந்தியா’ திட்டத்தின் கீழான முன்னெடுப்பில் இரயில்பெட்டி இணைப்புத் தொழிற்சாலையில் 18 மாத கால பணியின் விளைவாக உருவானது.  
இந்த விரைவுவண்டியின் ஒரு அலகுக்கான தயாரிப்புச் செலவினமானது ரூ.100 கோடியாகும். இருப்பினும் அடுத்தடுத்த தயாரிப்புகளின் போது இந்த தயாரிப்புச் செலவு இன்னும் குறையுமென எதிர்பார்க்கப்படுகிறது. ஐரோப்பாவில் இருந்து இதனையொத்த ஒரு தொடருந்து இறக்குமதி செய்யப்பட்டிருந்தால் அதன் விலையோடு ஒப்பிடும் போது தற்போது இந்தியாவில் தயாரிக்கப்பட்ட இதன் விலையானது 40% குறைவானதாக இருக்கும் என மதிப்பிடப்படுகிறது.
# வந்தே பாரத் விரைவுவண்டி

## சோதனை ஓட்டம் மற்றும் முதல் பயணம்

இந்த விரைவுவண்டியானது தனது முதல் பயணத்தை 2019 ஆம் ஆண்டு பெப்ரவரி 15 ஆம் நாள் தொடங்கியது. புது தில்லியிலிருந்து வாரனாசிக்கான சோதனை ஓட்டத்தை பிரதமர் நரேந்திர மோடி கொடியசைத்து தொடங்கி வைத்தார். 2019 சனவரி 27 ஆம் நாளில் இந்த விரைவு வண்டியின் சேவையானது வந்தே பாரத் விரைவுவண்டி எனப் பெயரிடப்பட்டது.முதல் நாள் சோதனை ஓட்டத்தின் போது, வாரணாசியிலிருந்து திரும்பிய போது நடுவழியில் பழுதானது. பின்னர் பழுது சரிசெய்யப்பட்டு புது தில்லியை வந்தடைந்தது. 2019 பெப்ரவரி 17 ஆம் நாள் அன்று வர்த்தகரீதியான தனது முதல் பயணத்தை வந்தே பாரத் விரைவுவண்டி தொடங்கியது.
# வந்தே பாரத் விரைவுவண்டி

## வகைகள்

### வந்தே பாரத் 1.0 (VB1)

16 பெட்டிகளை கொண்டது. இருக்கை வசதி மட்டுமே கொண்டது
# வந்தே பாரத் விரைவுவண்டி

## வகைகள்

### வந்தே பாரத் 2.0 (VB2)

16 பெட்டிகளை கொண்டது. இருக்கை வசதி மட்டுமே கொண்டது. முந்தைய வகையை காட்டிலும் எடை குறைவானது மற்றும் கவாச் ரயில் பாதுகாப்பு தொழில்நுட்பத்தை கொண்டுள்ளது
# வந்தே பாரத் விரைவுவண்டி

## வகைகள்

### மினி வந்தே பாரத் 2.0 (VB2)

இந்த ரயில் 8 பெட்டிகளை கொண்டது. குறைந்த நேர பயண தூர வழித்தடங்களில் இயக்கப்படுகிறது.
# வந்தே பாரத் விரைவுவண்டி

## வகைகள்

### வந்தே பாரத் 2.0 மாற்றியமைக்கப்பட்ட பதிப்பு 1 (VB2M1)

கூடுதல் பார்க்கிங் பிரேக்குகளை கொண்டது. செங்குத்தான மற்றும் மலைச்சரிவுகளை கொண்ட வழித்தடங்களில் இயக்கப்படுகிறது
# வந்தே பாரத் விரைவுவண்டி

## வகைகள்

### வந்தே பாரத் 2.0 மாற்றியமைக்கப்பட்ட பதிப்பு 2 (VB2M2)

உயரமான பாண்டோகிராஃப்களை கொண்டது. இரண்டடுக்கு சரக்கு ரயில்கள் செல்லும் வழித்தடத்தில் மின்சார கம்பிகள் அதிக உயரத்தில் அமைக்கப்பட்டிருக்கும். அத்தகைய வழித்தடத்தில் இயக்கப்படும் வந்தே பாரத் ரயில்களில் பாண்டோகிராஃப்களை உயரமாக அமைத்துள்ளனர்.
# வந்தே பாரத் விரைவுவண்டி

## வகைகள்

### வந்தே பாரத் 3.0 (VB3)

AC படுக்கை வசதியுடன் கூடிய ரயில்கள். இவை இன்னும் பயன்பாட்டுக்கு வரவில்லை.2025 ஆம் ஆண்டு வெளிவரும் என எதிர்பார்க்கப்படுகிறது.
# வந்தே பாரத் விரைவுவண்டி

## வகைகள்

### வந்தே பாரத் 4.0 (VB4)

மணிக்கு 200 கி.மீ வேகத்தில் செல்லும் ரயில்
# வந்தே பாரத் விரைவுவண்டி

## வகைகள்

### நமோ பாரத்

இது இவையெனும் இரண்டு நகரங்களுக்கு இடையே மெட்ரோ போன்ற வண்டி ஆகும்.
# அந்தப்புரம் (திரைப்படம்)

**அந்தப்புரம்** (Antahpuram) 1998இல் தெலுங்கு மொழியில் வெளிவந்த அதிரடித் திரைப்படம். ஆனந்தி ஆர்ட் கிரியேசன்ஸ் சார்பில் பி. கிரண் தயாரிக்க கிருஷ்ண வம்சி இதை இயக்கியுள்ளார். இதில் ஜெகபதி பாபு, சௌந்தர்யா, பிரகாஷ் ராஜ் மற்றும் சசிகுமார் (கன்னட நடிகர்) ஆகியோர் முக்கிய பாத்திரங்களில் நடித்துள்ளனர். இளையராஜா இசையமைத்திருந்தார். பிரகாஷ் ராஜ் இப்படத்தில் தனது நடிப்பிற்காக தேசிய திரைப்பட சிறப்பு விருதை பெற்றார். மேலும் சிறந்த திரைப்படம், சிறந்த இயக்குநர் மற்றும் சிறந்த நடிகைக்கான மூன்று தென்னிந்திய பிலிம்பேர் விருதுகள் இந்தத் திரைப்படம் பெற்றது. சிறந்த துணை நடிகருக்கான நந்தி விருது ஜகபதி பாபுவிற்கும், சிறந்த பின்னணிப் பாடகிக்கான நந்தி விருது எஸ். ஜானகிக்கும் மற்றும் சிறந்த நடிகைக்கான சிறந்த நடிகைக்கான நந்தி விருது சரிதாவிற்கும் கிடைத்தது. இது இராயலசீமை பகுதியின் அரசியலை அடிப்படையாகக் கொண்டு முதலில் வெளிவந்த தெலுங்குத் திரைப்படமாகும். பின்னர் 1999 இல் ஜெகபதி பாபுவிற்கு பதிலாக பார்த்திபன் நடிக்க தமிழில் இதே பெயரில் வெளிவந்தது. பின்னர் இந்தியில் ("சக்தி" தி பவர்) (2003) என்ற பெயரில் வெளிவந்தது.
# அந்தப்புரம் (திரைப்படம்)

## கதை

பானு (சௌந்தர்யா) மொரிஷியஸில் அவரது பாதுகாவலருடன் (பாபு மோகன்) மகிழ்ச்சியாக வாழ்ந்துகொண்டிருக்கும் ஒரு கவலையற்ற இளம் பெண். பானுவும், பிரகாஷும் (சாய்குமார்) திருமணம் செய்துகொள்கிறார்கள், ஒரு நாள், பிரகாஷ் தனது குடும்பத்தினர் இந்தியாவில் சிக்கலில் இருப்பதை அறிகிறார். அவர் ஒரு அனாதை என்று நம்பியதால் பானு குழப்பமடைகிறார், ஆனால் பிரகாஷ் அவரது குடும்பத்தினர் மிகுந்த நிலப்பிரபுத்துவ சமுதாயத்திற்கு சொந்தமானவர், அவர்களுடைய சமூகத்தின் வன்முறைகளை தாங்க இயலாமல், அவர் மொரிஷியஸ் நகருக்கு குடிபெயர்ந்தார் என்று பானுவிடம் விளக்குகிறார். அவர்கள் நிலைமையை தெரிந்து கொள்வதற்காக இந்தியாவுக்கு பயணம் செய்ய முடிவு செய்தனர். பிரகாஷின் சொந்த ஊரில் அவரது தந்தையான நரசிம்மா (பிரகாஷ் ராஜ்) பழமையான பழக்கவழக்கங்களைக் கொண்ட செல்வாக்கு மிக்கவராக உள்ளார். பானுவிற்கு அங்கு நடக்கும் வன்முறைகளில் விருப்பமில்லை. நரசிம்மனின் மனைவி சாரதா பிரகாஷ், பானு மற்றும் அவர்களின் மகனை நன்கு கவனித்துக்கொள்கிறார். பிரகாஷின் பிறந்த நாள் வரை இந்தியாவில் இருக்குமாறு அவர்களைக் கேட்டுக் கொள்கிறார். இதற்கிடையில் நரசிம்மாவின் எதிரிகளால் பிரகாஷ் கொல்லப்படுகிறார். பானு கலக்கமடைந்து அந்த ஊரை விட்டு வெளியேற முயற்சிக்கிறாள், ஆனால் நரசிம்மா பானுவின் முயற்சியை தடுக்கிறார். ஆனால் இறுதியில் அவரது பேரனுடன் நடைபெறும் உணர்ச்சி ரீதியாக போரடத்திற்குப் பின்னர் பானுவையும் குழந்தையையும் வெளியேற அனுமதிக்கிறார்.
# அந்தப்புரம் (திரைப்படம்)

## தயாரிப்பு

தெலுங்குத் திரைப்படத்தின் வெற்றிகரமான வரவேற்பைப் பெற்றதன் மூலம், இயக்குநர் கிருஷ்ணா வம்சி 1999 ஆம் ஆண்டில் "அந்தப்புரம்" என்ற பெயரில் தமிழ் பதிப்பை வெளியிட்டார். இந்தத் திரைப்படத்தில் பிரகாஷ் ராஜ், சவுந்தர்யா மற்றும் பார்த்திபன் ஆகியோருக்கு முக்கிய காட்சிகளை வைத்திருந்தார்.
# அந்தப்புரம் (திரைப்படம்)

## நடிகர்கள்

- பிரகாஷ் ராஜ் - நரசிம்மா
- சாய்குமார் (கன்னட நடிகர்) - பிரகாஷ்
- சௌந்தர்யா - பானுமதி
- பார்த்திபன் - துபாய் பாண்டியன்
- மன்சூர் அலி கான் - சேகர்
- சிம்ரன் - ராதா
- சாய்குமார் - பிரகாஷ்
- ஜெகபதி பாபு - வீரராஜூ
- கே. அசோக் குமார்
- ஜி. வி. சுதாகர் நாயுடு
- மகாதேவன்
- ராமராஜூ
- சின்னா
- ம. சூ. நாராயணா
- பாபு மோகன் - பாபி
- ராஜா பாபு
- ஜகா ராவ்
- சாரதா - நரசிம்மா மனைவி
- தெலுங்கானா சகுந்தலா
- ஹீரா ராசகோபால் - குத்தாட்டப் பாடல்
- டெல்லி ராஜேஸ்வரி
- மாஸ்டர் கிருஷ்ண பிரதீப் - ராஜா (பிரகாஷ் மகன்)
- மதுசூதன் ராவ்
# அந்தப்புரம் (திரைப்படம்)

## ஒலித்தொகுப்பு

இந்தப் படதிற்கு இசை இளையராஜா , பாடல்கள் ஸ்ரீவெண்ணில சீத்தாராம சாஸ்த்திரி
# தனுஜா

**தனுஜா சமார்த்** (Tanuja Samarth) பிறப்பு: செப்டம்பர் 23, 1943 ) தனுஜா' என்று பிரபலமாக அறியப்படும் இவர் இந்திய திரைப்பட நடிகை ஆவார், இவர் பெரும்பாலும் பாலிவுட் திரைப்படத் துறையில் பணியாற்றுகிறார். முகர்ஜி-சமார்த் குடும்பத்தைச் சேந்ர்தவரான இவர் நடிகை ஷோபனா சமார்த் மற்றும் தயாரிப்பாளரான குமார்சென் சமார்தின் மகள் ஆவார். இவர் திரைப்பட தயாரிப்பாளரான சோமு முகர்ஜியை திருமணம் செய்து கொண்டார். நடிகைகள் கஜோல் மற்றும் தனிஷா ஆகிய இரு மகள்கள் இவருக்கு உள்ளனர். . இவர் இருமுறை பிலிம்பேர் விருதுகள் பெற்றுள்ளார். இவர் நடித்த படங்களில் " மெம்டிடி* (1961), * சந்த் அவுர் சூரஜ்* (1965), *பஹ்ரேன் பிர் பி பை ஆயேங்கி* (1966), *ஜுவெல் தீப்* (1967), * நை ரோஷினி* (1967), * ஜீனி கி ரா* (1969), * ஹாத்தி மேரா சாத்தி* (1971), *அனுபவ்* (1971), *மேரே ஜீவன் சாத்தி" (1972) மற்றும் * தோ சோர்* (1972) போன்ற படங்கள் குறிப்பிடத்தக்கவையாகும்.. தனுஜா "ஜுவெல் தீப்" என்ற வெற்றிப்படத்தில் துணை நடிகையாக நடிக்க ஆரம்பித்தார். ஜிதேந்திராவுடன் நடித்து அதே ஆண்டில் வெளிவந்த "ஜீனே கி ரா" என்ற அடுத்த படமும் மிகப்பெரிய வெற்றி பெற்றது. தனுஜா *பைசா யா பியார்* என்ற படத்திற்காக சிறந்த துணை நடிகைக்கான பிலிம்பேர் விருது பெற்றார்.  
"ஹாத்தி மேரா சாத்தி" (1971) என்ற படத்தின் வெற்றிக்கு பின்னர் "தூர் கி ராஹி , *மேரே ஜீவன் சாத்தி", " சோர் " ,"ஏக் பார் மொசூக்கா டோ" (1972), "காம் சோர்" , "யாரானா", "குத்தார்" , மற்றும் "மசூம்"போன்ற பல படங்களில் நடித்துள்ளார்.. "பவித்ரா பாபா", "பூட் பங்லா" மற்றும் "அனுபவ்" ஆகிய படங்களும் இவர் நடித்துள்ளார். "சாகோல்", "உனத் மைனா * மற்றும் '' பிட்ரூரோன் ஆகிய மராத்தி படங்களிலிலும் நடித்துள்ளார்.  
பல ஆண்டுகளாக நடித்து வந்த பின்னர், தனுஜா திரைப்படங்களில் இருந்து ஓய்வு பெற்றார், அவரது கணவர் இறந்தவுடன் தற்போது முன்னாள் நடிகர்களுடன் ஒரு சில படங்களில் நடித்து வருகிறார். "பியார் கி கஹானி*, "குதார் "(1982) போன்ற படங்களில் அமிதாப் பச்சன் கதாநாயகனாக நடிக்க அவருக்கு "(அண்ணி) வேடங்களில் நடிக்க வேண்டியிருந்தது. நடிகர் ராஜ் கபூரின் "பிரேம் ராக்" (1982) படத்தில் ஒரு துணை பாத்திரத்தில் நடித்தார்.*
# தனுஜா

## விருதுகள் மற்றும் பரிந்துரைகள்

- 1964: பெங்கால் பிலிம் ஜர்னலிஸ்ட்ஸ் அசோசியேசன் விருது - சிறந்த துணை நடிகை (இந்தி), *பெனாசிர்* (1964)
- 1968 - பிலிம்பேர் பரிந்துரை - சிறந்த துணை நடிகை *ஜுவெல் தீப்*
- 1970 - பிலிம்பேர் பரிந்துரை - சிறந்த துணை நடிகை *பைசா யா பியார்*
- 2013 - சிறந்த நடிகை - மராத்தித்திரைப்படம் "பிட்டுர் ரூன்"
- 2014 - வாழ்நாள் சாதனையாளர் விருது- அப்சர பிலிம் & தொலைக்காட்சி தயாரிப்பளர்கள் குழுவினரின் விருது
- 2014 - பிலிம்பேர் வாழ்நாள் சாதனையாளர் விருது
# வினு உடனி சிறிவர்தன

**வினு உடனி சிறிவர்த்தன** (Vinu Udani Siriwardana பிறப்பு 10 மார்ச் 1992) இலங்கையைச் சேர்ந்த நடிகை, வடிவழகி மற்றும் தொலைக்காட்சி தொகுப்பாளர் ஆவார். தெரன வீட் உலக அழகிக்கான இலங்கை அழகி அணிவகுப்பில் கலந்து கொண்டார். இவ் அணிவகுப்பில் சுமுது பிரசாதினியுடன் கூட்டு வெற்றியாளராக அறிவிக்கப்பட்டார்.
# வினு உடனி சிறிவர்தன

## உலக அழகிக்கான இலங்கை அழகி

31 மார்ச் 2012 இல் ப்ளூ வோட்டர், வத்துசவில் நடைபெற்ற தெரன வீட் மிஸ் உலக அழகிக்கான இலங்கை அழகி அணிவகுப்பு நடைபெற்றது. அவ் அணிவகுப்பில் சுமுது பிரசாதினி இரண்டாவது இடத்தைப் பெற்றார். பின்பு அவ் முடிவு பிழை என்று தெரிய வருகின்றது. 4 ஏப்ரல் 2012 இல் கொழும்பில் கால்பேஸ் நட்சத்திர ஹோட்டலில் சுமுது வெற்றியாளராக வாகை சூடினார். வினு மற்றும் அமுது கூட்டு வெற்றியாளர்களென அறிவிக்கப்பட்டது. சீனாவில் 2012 ஆகஸ்டில் நடைபெற்ற மிஸ் உலக அழகிப் போட்டியில் அமுது இலங்கையை பிரதிநிதித்துவப்படுத்தி கலந்து கொண்டார்.
வினு மிஸ் டெலன்ட் பட்டத்தையும் வென்றுள்ளார். சண்டே ஒப்சவர் பத்திரிகையின் கணக்கெடுப்பில் அதிக மக்கள் வாக்குகளை பெற்ற போட்டியாளராக வினு தெரிவு செய்யப்பட்டார்.
# வினு உடனி சிறிவர்தன

## சர்வதேச சுற்றுலா ராணி

நன்ஜிங் சீனாவில் நடைபெற்ற 18ஆவது மிஸ் சுற்றுலா ராணி சர்வதேச அழகி அணிவகுப்பில் போட்டியிட்டார். இப் போட்டியில் சிறந்த தேசிய ஆடை மற்றும் சிறந்த திறமையாளர் ஆகிய பட்டங்களை வென்றுள்ளார்.
# வினு உடனி சிறிவர்தன

## நடிப்பு பணி

வினு பிபின மல் என்ற தொலைக்காட்சி நாடகத்தில் தனது நடிப்புப் பணியை தொடங்கினார். ஆனால் தருமலி தொலைக்காட்சி நாடகத்தில் தருமலி என்ற கதாப்பாத்திரத்தில் நடித்தமையால் பிரபல்யமானார். வினு இசைக் காணொளிகளிலும் தோன்றியிருக்கின்றார்.
# வினு உடனி சிறிவர்தன

## நடிப்பு பணி

### திரைப்படங்கள்

| 2015 | அகலிபொல குமரிஹாமி |  |  |
| --- | --- | --- | --- |
| 2016 | பத்தினி | மனிமெக்கலா |  |
| 2018 | *யாம ராஜ சிரி* | யமா தேவி | } |
# வினு உடனி சிறிவர்தன

## தனிப்பட்ட வாழ்க்கை

வினு குடும்பத்தில் இரண்டாவது புதல்வியாவார். இவருக்கு சனு என்ற மூத்த சகோதரரும் ருவி என்ற தங்கையும் உள்ளனர். அனுலா வித்தியாலயத்தில் கல்வி கற்றார். தற்சமயம் வினு குடும்பத்துடன் இலங்கையில் தெகிவளையில் வசிக்கின்றார்.
# சக்தி (1997 திரைப்படம்)

**சக்தி** (sakthi) 1997 ஆம் ஆண்டு வினீத் மற்றும் யுவராணி நடிப்பில், ஆர். ரகுராஜ் இயக்கத்தில், கே. டி. குஞ்சுமோன் தயாரிப்பில், ஆர். ஆனந்த் இசையில் வெளியான தமிழ்த் திரைப்படம்.
# சக்தி (1997 திரைப்படம்)

## கதைச்சுருக்கம்

திருமணமாகாத பெண்ணான சீதாலட்சுமி (ராதிகா) கர்ப்பமாக இருக்கிறாள். அதற்குக் காரணம் யாரென்பதை கூற மறுக்கிறாள். கிராமத்தின் தலைவரான பெரியய்யா (விட்டல் ராவ்) அவளைக் கிராமத்தைவிட்டுத் தனியே ஒரு குடிசையில் வசிக்கும் தண்டனையளிக்கிறார். அவளுக்குப் பிறக்கும் குழந்தையை வேறு ஒரு ஊரில் கொடுத்து வளர்க்கச் சொல்கிறார். அவளது கர்ப்பத்திற்கு காரணமான தர்மராஜூக்கு (சிவகுமார்) வரலக்ஷ்மியுடன் (விஜி) திருமணம் நடைபெறுகிறது.  
பல வருடங்களுக்குப் பிறகு அந்தக் குழந்தை வளர்ந்து இளைஞன் சக்தியாக (வினீத்) அந்த ஊருக்குத் திரும்புகிறான். அந்த ஊர் கோயிலில் வேலைக்குச் சேர்கிறான். அவன் தன்னை யாருமற்ற அனாதை என்றே எண்ணியுள்ளான். சக்தியும் அதே ஊரைச் சேர்ந்த ராணியும் (யுவராணி) ஒருவரையொருவர் விரும்புகின்றனர். வரலட்சுமியின் சகோதரன் சேதுபதியின் (நிழல்கள் ரவி) திட்டத்தின்படி அந்தக் கோயிலின் கலசத்தைத் திருட வரும் கொள்ளையர்களின் முயற்சி சக்தியால் தடுக்கப்படுகிறது. ஆனால் இரண்டாவது முறை சேதுபதி அக்கலசத்தை திருடிவிடுகிறான். அந்தப்பழி சக்தியின் மீது விழுகிறது. அவனை கோயில் வேலையிலிருந்து நீக்குகிறார் பெரியய்யா. சக்திக்கு தன் பெற்றோர்கள் யார் என தெரியவருகிறது. அதன் பின் தான் நிரபராதி என்று நிரூபித்தானா? அவனது பெற்றோர் அவனை ஏற்றுக்கொண்டனரா? தன் காதலியைத் திருமணம் செய்தானா? என்பது மீதிக்கதை.
# சக்தி (1997 திரைப்படம்)

## நடிகர்கள்

- வினீத் - சக்தி
- யுவராணி - ராணி
- நிழல்கள் ரவி - சேதுபதி
- வடிவேலு - இருளாண்டி
- மனோரமா - வேலம்மாள்
- சிவகுமார் - தர்மராஜ்
- விஜி - வரலக்ஷ்மி
- ராதிகா - சீதாலட்சுமி
- விட்டல் ராவ் - பெரியய்யா
- பெரிய கருப்புத் தேவர்
- மயில்சாமி
- கிங் காங்
- பேபி ஜெனிபர் - தேவி
- ஈஸ்வர பாண்டியன்
- திருப்பூர் ராமசாமி - கருப்பு
- கோவை செந்தில்
- செல்லதுரை
- ஜெயமணி
# சக்தி (1997 திரைப்படம்)

## இசை

இப்படத்தின் இசையமைப்பாளர் ஆர். ஆனந்த். பாடலாசிரியர் வைரமுத்து.  
| 1 | ஆராரோ என்பது | பி. பி. உன்னிகிருஷ்ணன் | 3:03 |  |
| --- | --- | --- | --- | --- |
| 2 | அச்சு வெல்லமே | கோபால் ராவ், சுவர்ணலதா | 5:08 |  |
| 3 | மானாமதுரை | மனோ, சுவர்ணலதா | 4:02 |  |
| 4 | முத்தம் கொடுத்தால் | எஸ். பி. பாலசுப்பிரமணியம், அனுபமா | 4:48 |  |
| 5 | சக்தி சக்தி | கவிதா கிருஷ்ணமூர்த்தி | 2:35 |  |
| 6 | யானை யானை | வடிவேலு | 4:50 | } |
# அக்மோனிட்டால்

**அக்மோனிட்டால்** (*Acmonital*) என்பது துருவேறா எஃகு இரும்பு உலோகக் கலவையாகும். இத்தாலிய நாணய எஃகு என்றும் இக்கலப்புலோகம் அழைக்கப்படுகிறது. இரும்புடன் எடையளவில் 0.14% கார்பன், 17.5-19% குரோமியம், 0.50% மக்னீசியம், 1.15% சிலிக்கான், 0.03% கந்தகம், 0.03% பாசுபரசு ஆகியன சேர்க்கப்பட்டு இக்கலப்புலோகம் தயாரிக்கப்படுகிறது. இத்தாலிய நாணயங்கள் தயாரிப்பில் இக்கலப்புலோகம் பயன்படுகிறது.
# அனந்த விருதாந்தம்

***அனந்த விருதாந்தம் *** என்பது 1990 இல் வெளிவந்த இந்திய மலையாளம் திரைப்படம் ஆகும். சி அணில் இப்படத்தை இயக்கியுள்ளார்.  
சாய்குமார் மற்றும் ரஞ்சினி ஆகியோர் முக்கிய கதாபாத்திரங்களில் நடித்திருக்கின்றனர்.
# அனந்த விருதாந்தம்

## நடிகர்கள்

- சாய்குமார்
- ரஞ்சனி
- உசா
- இன்னோசென்ட்
- சுகுமாரி
- ஜெகதே சிறீகுமார்
- மனோஜ் கே. ஜெயன்
- விஜய் மேனன்
- மம்முகொயா
- மீனா
# அசிட்டோ ஐதராக்சமிக் அமிலம்

**அசிட்டோ ஐதராக்சமிக் அமிலம்** (*Acetohydroxamic acid*) என்பது C<sub>2</sub>H<sub>5</sub>NO<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இம்மருந்து இலித்தோசிடேட்டு என்ற வணிகப்பெயரால் அழைக்கப்படுகிறது. பல்வேறு பாக்டீரியா மற்றும் தாவரங்களில் உள்ள யூரியேசு நொதியை தடுக்கும் திறன் கொண்ட மருந்தாக இது செயல்படுகிறது. பொதுவாக சிறுநீர் பாதை தொற்றுகளை நீக்க இதைப் பயன்படுத்துவார்கள். யூரியா மூலக்கூறையே ஒத்திருந்தாலும் யூரியேசு நொதியால் இதை நீராற்பகுக்க இயலுவதில்லை. இதன் விளைவாக தடுப்பு போட்டியினால் பாக்டீரியாவின் வளர்சிதை மாற்றம் பாதிக்கப்படுகிறது.
# அசிட்டோ ஐதராக்சமிக் அமிலம்

## அநாதை மருந்து

1983 ஆம் ஆண்டு அமெரிக்க உணவு மற்றும் மருந்து நிர்வாக அமைப்பு அசிட்டோ ஐதராக்சமிக் அமிலத்தை ஓர் அநாதை மருந்தாக அங்கீகரித்தது. புதியதாக இயற்றப்பட்ட அநாதை மருந்துகள் சட்டம் இதற்கான ஒப்புதலை அளிக்கிறது. வணிகமுறையில் வளர்ச்சி பெறாத மருந்துகள் அநாதை மருந்துகள் எனப்படுகின்றன. சுட்ரூவைட்டு சிறுநீரகக் கற்கள் சிகிச்சையில் இம்மருந்து பயன்படுகிறது. நிலையான வேதிச் சேர்மம் என்பதால் அசிட்டோ ஐதராக்சமிக் அமிலத்திற்கு காப்புரிமை எதுவும் வழங்கப்படவில்லை.
# என் புருசன் எதிர்வீட்டுப் பொண்ணு

***என் புருசன் எதிர்வீட்டுப் பொண்ணு*** 2004 ஆம் ஆண்டு பாண்டியராஜன், சங்கவி, ராதிகா சௌத்ரி , மற்றும் அபிநய ஸ்ரீ ஆகியோரின் நடிப்பில் பரணி குமார் இயக்கத்தில், எஸ். பி. பூபதி இசையில், குறைந்த பொருட்செலவில் ஆரூர் அமுதா தயாரிப்பில் வெளியான தமிழ் நகைச்சுவைத் திரைப்படம்.
# என் புருசன் எதிர்வீட்டுப் பொண்ணு

## கதைச்சுருக்கம்

பால்காரரான பாண்டியன் (பாண்டியராஜன்) தன் மனைவியைப் பிரிந்து தன்னுடைய பாட்டியுடன் (பரவை முனியம்மா) வசித்துவருகிறார். அவன் வீட்டிற்கு எதிர்வீட்டில் வசித்துவருபவள் ரேகா (சங்கவி). அவள் பாண்டியனை தன் உறவினரைப் போல் எண்ணி பழகி வருகிறாள். பக்கத்துக்கு கிராமத்தில் வசித்துவரும் பாண்டியனுடைய மாமா மாணிக்கத்தின் (அலெக்ஸ்) இரண்டு மகள்கள் பார்வதி (ராதிகா சௌத்ரி)மற்றும் மீனாட்சி (அபிநயஸ்ரீ). பார்வதி அமைதியான குணமுள்ள பெண். மீனாட்சி முன் கோபமுடையவள்.  
சில மாதங்களுக்கு முன்புதான் பாண்டியனுக்கும் பார்வதிக்கும் திருமணம் நடந்தது. தன் திருமணக் கொண்டாட்டத்தின் போது அளவுக்கு அதிகமாக மது அருந்திவிட்டு வீட்டுக்கு வந்த பாண்டியன் மீனாட்சியிடம் தவறாக நடக்க முயன்றுள்ளான். இதனால் மனமுடைந்த பார்வதி மீனாட்சியை அழைத்துக்கொண்டு தன் தந்தையின் வீட்டுக்கு வந்துவிடுகிறாள்.  
வட்டிக்கு கடன் கொடுக்கும் சொக்கு (பாரதி) மோசமான நடத்தையுடையவன். அந்த கிராமத்தில் பெரும்பாலானோர் அவனால் பாதிக்கப்பட்டவர்கள். அவன் மீனாட்சியை விரும்புவதை அவளிடம் கூற அவளோ அவனை நிராகரிக்கிறாள். ஒரு நாள் தன்னிடம் தவறாக நடக்க முயலும் அவனைக் கொன்றுவிட்டு தானும் தற்கொலை செய்துகொள்கிறாள் மீனாட்சி  
தங்கையை இழந்த பார்வதி மீண்டும் கணவன் வீட்டுக்குத் திரும்புகிறாள். அங்கு தன் கணவனுடன் பழகும் ரேகாவை சந்தேகப்படுகிறாள். அதன் பின் நடக்கிறது என்பது மீதிக்கதை.
# என் புருசன் எதிர்வீட்டுப் பொண்ணு

## நடிகர்கள்

- பாண்டியராஜன் - பாண்டியன்
- சங்கவி - ரேகா
- இராதிகா சௌத்ரி - பார்வதி
- அபிநயஸ்ரீ - மீனாட்சி
- பரவை முனியம்மா - பாண்டியனின் பாட்டி
- அலெக்ஸ் - மாணிக்கம்
- சாப்ளின் பாலு
- பாலு ஆனந்த் - ரேகாவின் தந்தை
- ஆனந்த் - ராஜா
- பாரதி - சொக்கு
- பவா லக்ஷ்மண் - வைத்தி
- சூர்யகாந்த்
- ஜுபிளீ நடராஜன்
# என் புருசன் எதிர்வீட்டுப் பொண்ணு

## இசை

படத்தின் இசையமைப்பாளர் எஸ். பி. பூபதி. பாடலாசிரியர்கள் முத்துலிங்கம் மற்றும் இளைய கம்பன்.  
| 1 | பால்காரி | மாணிக்க விநாயகம் | 4:16 |  |
| --- | --- | --- | --- | --- |
| 2 | யம்மா யம்மா | பிரசன்னா, கோபிகா பூர்ணிமா | 4:15 |  |
| 3 | ஒன்னு ஒண்ணா | பிரசன்னா, கோபிகா பூர்ணிமா | 4:24 |  |
| 4 | ஞானத் தங்கமே | மாணிக்க விநாயகம் | 5:09 |  |
| 5 | நாடு சும்மா | பரவை முனியம்மா | 1:40 | } |